《满江红 过京口复用前韵二首 其一》
清代·陈维崧

剩垒残崖，有多少、英雄经此。也则为、风吹浪打，趱成如是。

北顾髻鬟晴欲笑，南朝君相生同寄。叹齐梁、一片好江山，都非矣。

茶沸乳，帘泉旨。枫绣瘿，酡颜紫。倘鹤猿招我，欣然曰唯。

夔纵怜蚿何所益，信偏伍哙徒增耻。踞篷舱、吹火骋雄谈，臧三耳。

作者简介：陈维崧(1625～1682)清代词人、骈文作家。字其年，号迦陵。宜兴（今属江苏）人。清初诸生，康熙十八年(1679)举博学鸿词，授翰林院检讨。54岁时参与修纂《明史》，4年后卒于任所。